Punktoflugila lateralo

La Punktoflugila lateralo (Laterallus spiloptera) estas akvobirdo de la rala familio, Rallidae kaj ties genro Lateralo Laterallus.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en disaj teritorioj en suda Sudameriko, nome en Argentino, Brazilo, Ĉilio kaj Urugvajo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Punktoflugila lateralo estis dekomence priskribita en la genron Porzana. Tamen, filogenetikaj analizoj de mitokondria DNA fare de Garcia et al. (2014) metis ĝin en la hegemonia sudamerika klado Laterallus. Stervander et al. (2019) pruvis, ke ĝi estas la frata specio de la plej malgranda nefluga birdo en la mondo, nome la Tristana lateralo Laterallus rogersi (antaŭe metita en la monotipan genron Atlantisia) kaj ĝi havu la dunomon Laterallus spilopterus, kiu estis subtenita de Kirchman et al. (2021).

Je la fino de 2022, la Internacia Ornitologia Komitato (IOC) nomis la specion Laterallus spiloptera, la Handbook of the Birds of the World de BirdLife International nomas ĝin Laterallus spilopterus, kaj la Klementa taksonomio kaj la Sudamerika Klasigkomitato de la American Ornithological Society (SACC) nomas ĝin Porzana spiloptera.Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022

Ĉiuj taksonomiaj sistemoj interkonsentas, ke la specio estas monotipa.

Priskribo
La Punktoflugila lateralo estas 14 ĝis 15 cm longa. Ambaŭ seksoj estas similaj. Iliaj supraj partoj estas malhele olivecbrunaj kun nigreca strieco kaj kelkaj blankaj markoj sur la flugplumoj. Iliaj vizaĝo kaj brusto estas malhelgrizaj kaj ilia puga areo kaj subvostaj kovriloj estas striecaj nigrablanke.Taylor, B., P. F. D. Boesman, kaj C. J. Sharpe (2020). Dot-winged Crake (Porzana spiloptera), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 28an de Novembro, 2022

Distribuado kaj habitato
La distribuado de la Punktoflugila lateralo estas ne ankoraŭ definitive starigita. La IOC kaj Clements lokigas ĝin en suda Urugvajo kaj norda Argentino. La verko Birds of the World de la Laboratorio Cornell de Ornitologio aldonas la plej sudan subŝtaton de Brazilo nome Suda Rio-Grando, kaj la SACC aldonas Ĉilion al tiuj tri landoj. eBird de Cornell havas registrojn en ĉiuj kvar landoj.

La Punktoflugila lateralo loĝas en nesalakvaj kaj saletaj akvejoj kaj ankaŭ en kelkaj pli sekaj pejzaĝoj. Ĝi troviĝas en nesalakvaj kaj tajdaj marĉoj, malsekaj herbejoj, paŝtejoj kaj ĉebordaj arbustaroj.

Referencoj

Kategorio:Raledoj
Kategorio:Birdoj de Sudameriko